OzLabs/hebrew-wiki-articles huggingface dataset:
האישה הטובה (סדרת טלוויזיה רוסית)

האישה הטובה (ברוסית: Хорошая Жена) היא סדרת דרמה המשכית משפטית בהפקה רוסית, מהווה רימייק לסדרה האמריקאית באותו שם.

==רקע==
הסדרה עוקבת אחר אליסה פיליפובה (אלכסנדרה אורסוליאק), אשתו של פיוטר פיליפוב (אלכסנדר דומוגארוב), התובע של מחוז לנינגרד, אשר בגד בה ונעצר על מעשי הונאה ונכלא. אליסה, שהפסיקה לעסוק בעריכת דין לאחר נישואיה, חוזרת לעסוק במקצוע. היא מתחילה לעבוד כעורכת דין זוטרה בחברה שאחד משותפיה, ויטאלי קלינין (דמיטרי מילר) היה חברה ללימודי המשפטים. היא מתחרה על מקום העבודה עם עורך דין צעיר וזוכה לבסוף במשרה. במקביל בעלה מנהל מאבק לשחרורו מהכלא, מצליח בו ואף חוזר למשרד התובע.

במישור האישי, אליסה מחליטה להיפרד מבעלה, לאחר שהיא מגלה שבעלה בגד בה פעם נוספת עם אחת החוקרות במשרד בו היא עובדת כעת.

==הדמויות==
===דמויות ראשיות===
* אליסה פיליפוב (אלכסנדרה אורסוליאק ) - אשתו של פיוטר פיליפוב, עורכת דין החוזרת לעבוד במשרד עורכי דין, לאחר שבעלה נכנס לכלא והיא נשארת המפרנסת היחידה. אליסה מתמודדת עם רגשותיה כלפי פיוטר אשר ממנו היא נפגעה קשות.
* פיוטר פיליפוב (אלכסנדר דומוגארוב ) - בעלה של אליסה, נמצא בכלא בעקבות פרשת מין ושוחד שבה היה מעורב בזמן תפקידו כתובע של מחוז לנינגרד. מתמודד על משרה זו שוב ומנצח.
* ויטאלי קאלינין (דמיטרי מילר ) - שותף בכיר במשרד עורך דין. מאוהב באליסה מאז שלמד איתה באוניברסיטה, ומציע לה עבודה במשרדו.

==הפקה==
צילומי הסדרה החלו במוסקבה ובסנקט פטרבורג בפברואר 2018 והושלמו באוגוסט אותה שנה.

==קישורים חיצוניים==
* 
* 
* [https://www.lean-m.ru/en/programme/good-wife "האישה הטובה"], באתר lean-m.ru של חברת ההפקות Lean-M

==הערות שוליים==

קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות דרמה המשכיות
קטגוריה:סדרות משפטיות רוסיות
קטגוריה:תוכניות טלוויזיה שמתרחשות בסנקט פטרבורג
קטגוריה:סדרות דרמה פוליטיות רוסיות
קטגוריה:תוכניות וסדרות טלוויזיה רוסיות מבוססות על פורמט זר
קטגוריה:NTV: תוכניות וסדרות
מקסים דלוגי

מקסים דלוגי (ברוסית: Максим Длуги) (נולד ב-29 בינואר 1966 במוסקבה) הוא שחמטאי יהודי-אמריקאי בדרגת רב אמן.

==קורות חיים==
מקסים דלוגי נולד במוסקבה, למד לשחק שחמט אצל סבו ובחוג פיונירים. בשנת 1977 משפחתו עברה לארצות הברית והתיישבה בניויורק.

בשנת 1984 הוא סיים במקום השלישי באליפות ארצות הברית בשחמט. בשנת 1985 הוא זכה באליפות העולם לצעירים והיה חבר נבחרת ארצות הברית באליפות העולם לנבחרות עד גיל 26 (זכתה במקום השני).

בשנת 1990 דלוגי נבחר לנשיא הפדרציה לשחמט של ארצות הברית. הוא עזב את השתתפותו בתחרויות השחמט והתרכז בקריירה עסקית.

בשנת 2010 קידם, יחד עם גארי קספרוב, את מועמדותו של אנטולי קרפוב לנשיא פיד"ה.

דלוגי משתתף מפעם לפעם בתחרויות שחמט מהיר.

==קבלת דרגות בינלאומיות==
* 1982 - אמן בינלאומי
* 1986 - רב אמן.

== מקסים דלוגי באולימפיאדת השחמט ==
בשנת 1986 השתתף דלוגי באולימפיאדת שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1986||2 עת || ארצות הברית || 2500||5.5 מ-7||4+ 3= 0-||78.6|| 3 קבוצתי, 3 אישי
|}

==קישורים חיצוניים==

* 

==הערות שוליים==

קטגוריה:ניו יורק: אישים
קטגוריה:שחמטאים יהודים אמריקאים
קטגוריה:רבי-אמנים יהודים
קטגוריה:מאמני שחמט יהודים
קטגוריה:יהודים שהיגרו מברית המועצות לארצות הברית
קטגוריה:אמריקאים שנולדו ב-1966
אריאל סורין

אריאל סורין (בספרדית: Ariel Sorín; ולד ב-26 באפריל 1967, בואנוס איירס) הוא שחמטאי יהודי-ארגנטינאי בדרגת רב-אמן.

נכון לינואר 2019, מדורג במקום ה-34 בארגנטינה לפי מד כושר.

==הישגים בולטים==
* 1985 - סיים במקום השני בתחרות פנאמריקאית לצעירים
* 1987 - ניצח באליפות ארגנטינה לצעירים.
* 1995 - סיים במקום השני באליפות ארגנטינה בשחמט
* 2000 - זכה באליפות ארגנטינה
* 2004 - זכה בשנית באליפות ארגנטינה.

==קבלת דרגות בינלאומיות==
* 1989 - אמן בינלאומי
* 1995 - רב-אמן.

==סורין באולימפיאדת השחמט ==
בשנים 1994–2004 השתתף סורין ב-3 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1994||2 עת || ארגנטינה || 2485||5.5 מ-10||3+ 5= 2-||55.0|| 33 קבוצתי, 32 אישי
|-
| 1996|| עת || ארגנטינה || 2485||4 מ-7||2+ 4= 1-||57.1|| 15 קבוצתי, 23 אישי
|-
| 2004||4|| ארגנטינה || 2509||5.5 מ-11||3+ 5= 3-||50.0|| 34 קבוצתי, 55 אישי
|}

==קישורים חיצוניים==

==הערות שוליים==

קטגוריה:שחמטאים יהודים ארגנטינאים
קטגוריה:רבי-אמנים
קטגוריה:אלופי ארגנטינה בשחמט
קטגוריה:ארגנטינאים שנולדו ב-1967
פורד פיירליין ת'ונדרבולט

פורד פיירליין ת'ונדרבולט (באנגלית: Ford Fairlane Thunderbolt) היא "מכונית שרירים" ("Muscle car" ), לשימוש רחוב או ל"מרוצי דראג" ("Drag racing" ) בתצורת 2 דלתות קופה, מתוצרת יצרנית הרכב פורד אשר יוצר בארצות הברית בשנת 1964.

יוצרו 100 יחידות.

==מפרט טכני==
* 2 דלתות.
* 5 נוסעים (2 מקדימה, 3 מאחור).
* מחיר היחידה בשנת 1964 - 3,780 דולר.
* מערכת דלק: 4bbl x 2.
* פגושים בחזית מפיברגלס.
* דלתות מפיברגלס (כדי להפחית במשקל הרכב).
* משאבת דלק חשמלי.
* סוללה נטענת בעלת מטען כבד.
* מגן פיזור אלומיניום שנועד להכיל את המצמד במקרה של התפרקות תחת עומס.
* מתלה - שינוי ההשעיה האחורית עם כבלי בקרת כוח משיכה כבדים ומעיינות עלים לא סימטריים.
===אמצעים לחיסכון במשקל הרכב===
* ללא מכשיר רדיו.
* ללא חימום.
* ללא צלחות מכסה גלגלים.
* ללא מגב השמשה הקדמית של הנוסע.
* ללא משענות זרוע.
* מושבים קדמיים - יחידות קלות משקל של "פורד".
* השטיח הוחלף בשטיח גומי שחור.
* המושב האחורי הוא יחידה סטנדרטית (יחידת פיירליין).
* פנסי הקורה הגבוהים חוסלו גם הם ובמקומם נבנו מכניסי אוויר מכוסים ברשת, המפעילים ישירות לניקוי אוויר מיוחד.
* צמיגים מסוג "Goodyear Tire and Rubber Company" ו-"Mickey Thompson" .

== תמונות ==
<gallery mode="packed" heights="130">
קובץ:Ford Thunderbolt.JPG | "פורד פיירליין ת'ונדרבולט"
קובץ:1964 thunderbolt interior.jpg | "פורד פיירליין ת'ונדרבולט" - מבט לתוך הרכב
קובץ:1964 thunderbolt 427 engine.jpg | "פורד פיירליין ת'ונדרבולט" - מבט למנוע
קובץ:1964 thunderbolt engine air intakes.jpg | "פורד פיירליין ת'ונדרבולט" - מבט למנוע
קובץ:1964 thunderbolt intake detail.jpg | "פורד פיירליין ת'ונדרבולט" - פגוש קדמי מפיברגלס, מימין: מערכת צריכת האוויר
</gallery>

==ראו גם==
* פורד
* פורד מוסטנג
* פורד טורינו טלאדגה

==לקריאה נוספת==
* [https://www.google.co.il/search?q=Ford+Fairlane+Thunderbolt&tbm=isch&source=iu&ictx=1&fir=F3gBKffBKzvLqM%253A%252CopkLPNtAUVsivM%252C_&usg=__55bVO6o1D_qzOA1-sbByV95K3tM%3D&sa=X&ved=0ahUKEwjj8eOM247bAhUNKuwKHZeFAr8Q9QEINTAC#imgrc=F3gBKffBKzvLqM: "פורד פיירליין ת'ונדרבולט" - תמונות]

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1964
קטגוריה:מכוניות קופה
קטגוריה:מכוניות ספורט
קטגוריה:מכוניות שרירים
פיירליין תנדרבולט
קטגוריה:מכוניות אמריקאיות
תחרות העל בשמקיר

תחרות העל בשמקיר היא תחרות על בשחמט שנערכת מדי שנה החל מ-2014 בשמקיר, שבאזרבייג'ן. התחרות נערכת לזכר רב האמן האזרי, ווגאר גשימוב, שנפטר בגיל צעיר.

התחרות מתקיימת בשיטת ליגה הכוללת מפגש כפול בין השחמטאים.

==תוצאות==
{|class="wikitable centre alternance" style="text-align:right;"
|-
!colspan=2 | שנה
|width=100|מועדים
!קטגוריה
!משתתפים
|width=150 style="background:gold;" |מקום ראשון
|width=150 style="background:silver;"|מקום שני
|width=150 style="background:#cc9966;"|מקום שלישי
|-
|1
|2014
|30-20 באפריל
|22
|6
| מגנוס קרלסן 
| פביאנו קרואנה
| טיימור רג'אבוב
|-
|2
|2015
|26-17 באפריל
|21
|10
| מגנוס קרלסן
| וישוואנתן אנאנד
| וסלי סו
|-
|3
|2016
|26 במאי - 4 ביוני
|20
|10
| שחריאר ממדיארוב
| פביאנו קרואנה
| אניש גירי
|-
|4
|2017
|30-21 באפריל
|21
|10
| שחריאר ממדיארוב
| ולדימיר קרמניק
| וסלי סו
|-
|5
|2018
|28-18 באפריל
|21
|10
| מגנוס קרלסן 
| דינג לירן
| סרגיי קריאקין 
|-
|6
|2019
|31 במרץ-9 באפריל
|22
|10
| מגנוס קרלסן 
| דינג לירן
| סרגיי קריאקין 
|}

==קישורים חיצוניים==
* 

קטגוריה:תחרויות העל בשחמט
קטגוריה:תחרויות שחמט באזרבייג'ן
יוסף שוסטר

יוסף שוסטר (בגרמנית: Josef Schuster; נולד ב-20 במרץ 1954) הוא רופא יהודי-גרמני. מנובמבר 2014 הוא משמש כראש המועצה המרכזית של יהודי גרמניה.

== ביוגרפיה ==
יוסף שוסטר נולד בחיפה ב-1954. משפחתו במקור מחבל פרנקוניה. אביו היה סוחר אשר היגר לארץ ישראל ב-1938. הורי אמו נספו באושוויץ. משפחתו חזרה לגרמניה ב-1956.

שוסטר למד רפואה באוניברסיטת יוליוס מקסימיליאן בווירצבורג, והתמחה ברפואה פנימית בבית החולים יוליוס (Juliusspital) בווירצבורג. החל משנת 1988 הוא מחזיק קליניקה פרטית לרפואה פנימית. שוסטר מתנדב באגודה הבווארית של הצלב האדום לרפואת חירום, וחבר במועצת הביו-אתיקה של בוואריה.

== פעילות בקהילה היהודית בגרמניה ==
בשנת 1988 שוסטר החל לכהן כראש הקהילה היהודית בווירצבורג, משרה אותו החזיק אביו בשנים 1958-1996. ב-2002 הוא נבחר לכהן כראש הקהילות היהודיות של בוואריה. בשנת 2010 הוא נבחר לסגן ראש המועצה המרכזית של יהודי גרמניה. לאחר שדיטר גראומן, היו"ר הקודם פרש ב-2014 מונה שוסטר ליו"ר המועצה.

שוסטר קרא מספר פעמים לדון מחדש במדיניות ההגירה המוסלמית לגרמניה ולשקול את הגבלתה לאור גילויי אנטישמיות בקרב המהגרים. ב-2018 שוסטר עלה לכותרות בעקבות קריאתו ליהודי גרמניה להסתיר את הכיפה במרחב הציבורי בערים הגדולות.

== פעילויות נוספות ==
* אוניברסיטת וירצבורג, חבר דירקטוריון.
* ארגון שיתוף פעולה יהודי-גרמני, חבר דירקטוריון.
* Deutsche Nationalstiftung, חבר סאנט.

==קישורים חיצוניים==

== הערות שוליים ==

קטגוריה:רופאים פנימיים גרמנים
קטגוריה:רופאים פנימיים יהודים
קטגוריה:יהודים גרמנים
קטגוריה:בוואריה: אישים
קטגוריה:וירצבורג: יהודים
קטגוריה:גרמנים שנולדו ב-1954
אלכסנדר פישביין

אלכסנדר פישביין (ברוסית: Александр Фишбейн; נולד ב-8 במאי 1968 במוסקבה) הוא שחמטאי יהודי-אמריקאי בדרגת רב-אמן.

נכון לפברואר 2020, מדורג במקום ה-69 בארצות הברית לפי מד כושר.

==קורות חיים==
אלכסנדר פישביין נולד בלנינגרד, למד לשחק שחמט מאביו. בשנות ה-70 של המאה ה-20 משפחתו היגרה לארצות הברית.

בשנת 1985 פישביין ניצח בתחרות השחמט לתלמידים שנערכה בארצות הברית. במהלך שנות ה-90 של המאה ה-20 הוא ניצח בכמה תחרויות שנערכו בנורווגיה ובדנמרק. כמן כן הוא השתתף בהצלחה במספר תחרויות בארצות הברית. בשנים 1991 ו-1992 הוא שיחק גם בתחרויות בישראל.

בשנת 1993 אלכסנדר פישביין החל להתרכז בעסקים. אומנם הוא ממשיך להשתתף בתחרויות. בשנת 2002 הוא חילק מקומות 2–3 עם גרגורי סרפר. הוא השתתף ארבע פעמים באליפות ארצות הברית הפתוחה (התוצאה הגבוהה ביותר הייתה המקום השמיני בשנת 2006).

פישביין פרסם מספר ספרים בתחום השחמט.
<div class="mw-content-ltr">
* 
* 
* 
* 
</div>

==קבלת דרגות בינלאומיות==
* 1988 - אמן בינלאומי.
* 1992 - הוענקה לו דרגת רב-אמן.

==קישורים חיצוניים==
* 

קטגוריה:שחמטאים יהודים אמריקאים
קטגוריה:רבי-אמנים יהודים
קטגוריה:מחברי ספרי שחמט יהודים
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1968
מריה לואיזה, רוזנת הסן-קאסל

מריה לואיזה, רוזנת הסן-קאסל (בגרמנית: Marie Luise von Hessen-Kassel; 7 בפברואר 1688 – 9 באפריל 1765), הייתה אשתו של יוהאן וילם פריסו, נסיך אורנז', אשר שימשה פעמיים כעוצרת הרפובליקה ההולנדית.

==ביוגרפיה==
מריה לואיזה נולדה ב-7 בפברואר 1688 בקאסל, לקרל, רוזן הסן-קאסל ולמריה אמליה מקורלנד, בתם של יאקוב קטלר, דוכס קורלנד ולואיזה שרלוטה מברנדנבורג. ב-26 באפריל 1709 התחתנה מריה לואיזה עם יוהאן וילם פריסו, נסיך אורנז', ממנו היו לה 2 ילדים.

ב-14 ביולי 1711 טבע יוהאן וילם פריסו, בעת מסעו מהחזית בפלנדריה למפגש עם פרידריך הראשון, מלך בפרוסיה, לדיון על ירושת נסיכות אורנז'. שישה שבועות לאחר מותו ילדה מריה לואיזה את בנה וילם הרביעי, נסיך אורנז', אשר ירש את תוארי אביו, ומריה לואיזה שימשה כעוצרת. יוהאן וילם פריסו הותיר לבנם וילם שנולד לאחר מותו, את טענתו לשלטון בנסיכות. תחת חוזה אוטרכט, עליו הוסכם בשנת 1713, התיר פרידריך הראשון ללואי הארבעה עשר, מלך צרפת, לקחת את מחוזות אורנז' לרשותו. לוילם הרביעי נותר רק התואר "נסיך אורנז'" הריק מתוכן, בנוסף בשנת 1747 קיבל וילם הרביעי קיבל גם את תפקיד הסטאדהאודר (משנה זו והלאה היה סטאדהאודר אחד לכל הרפובליקה, ולא אחד לכל מחוז כפי שהיה לפני כן).

מריה לואיזה הייתה חסכנית מאוד, בשונה מחמותה הנרייטה אמליה, נסיכת אנהלט-דסאו, ובכך יכלה לתרום סכומים גדולים למטרות צדקה. בשנת 1731 תפס בנה וילם את השלטון, ובשנת 1734 הוא התחתן עם אן, הנסיכה המלכותית, אשר תפסה את מקומה של מריה לואיזה בחצר. בין השנים 1759–1765 מונתה מריה לואיזה כעוצרת המדינה, בשם נכדה וילם החמישי, נסיך אורנז', לאחר שבנה וכלתה מתו, ושימשה בתפקיד זה עד מותה ב-9 באפריל 1765.

==משפחתה==
ב-26 באפריל 1709 התחתנה מריה לואיזה עם יוהאן וילם פריסו, נסיך אורנז', ממנו היו לה 2 ילדים:
* אמליה, נסיכת נסאו-דיאץ (1710–1777), התחתנה עם לפרידריך, נסיך הכתר של באדן-דורלאך.
* וילם הרביעי, נסיך אורנז' (1711–1751)

== אילן יוחסין ==

==קישורים חיצוניים==

* 

קטגוריה:רוזנים גרמנים
קטגוריה:בית הסן
קטגוריה:ילידות 1688
קטגוריה:נפטרות ב-1765
מגדל וורד

מגדל ווֹרְד (באנגלית: Ward Tower - ווֹרְד טָאוּוֶר) הוא הר נישא ברכס בריטניה שבאנטארקטיקה. 

גובהו של ההר 2,760 מטרים מעל פני הים. 

ההר ממוקם 6 קילומטרים צפונית מזרחית להר אולדריץ'.

==היסטוריה==
שמו של ההר ניתן לו על ידי הוועדה המייעצת לשמות אנטארקטיים, והוא נקרא על שם אדוארד מ. וורד ( Edward M. Ward), מפקד טייסת VX-6 של צי ארצות הברית במהלך מבצע הקפאה עמוקה I (בין השנים 1955–1956) ומבצע הקפאה עמוקה II (בין השנים 1956–1957).

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:18072 מגדל וורד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=133426 מגדל וורד] באתר מרכז המידע האנטארקטי של ממשלת אוסטרליה

==הערות שוליים==

וורד
וורד
קטגוריה:ערכים עם קואורדינטות
מישל ינקו

מישל ינקו (נולד ב-1 בספטמבר 1970) הוא קצין בצה"ל בדרגת אלוף, המשמש ראש אגף הטכנולוגיה והלוגיסטיקה (אט"ל).

בעבר כיהן כקצין חיל הטכנולוגיה והאחזקה הראשי (קטנא"ר), רמ"ח תוא"ם (תכנון, ארגון ומשאבי אנוש), מטל"פ (מפקד טכנולוגיה ואחזקה פיקודי) בפיקוד המרכז וראש מטה אגף כוח אדם (רמ"ט אכ"א).

==ביוגרפיה==
ינקו גדל והתחנך בנתניה<ref></ref>, למד בתיכון אורט יד לבוביץ' נתניה.

ינקו התגייס לצה"ל ומילא שורת תפקידים, החל מחשמלאי טנקים. בשנים 1997 - 1998 שימש קצין חימוש של חטיבת קרייתי. במהלך מלחמת לבנון השנייה שימש כקצין חימוש עוצבת המפץ. ב-2006 מונה לקצין החימוש בעוצבת געש, ב-2008 מונה לראש ענף הכשרות מפקדים בבית הספר למקצועות חיל הטכנולוגיה והאחזקה בבסיס ההדרכה החילי, ב-2010 מונה לקצין חימוש בפיקוד המרכז, ולאחר מכן היה חניך במכללה לביטחון לאומי (מב"ל). ב-2013 מונה לראש מחלקת התכנון, הארגון ומשאבי האנוש במפקדת קצין החימוש הראשי.

ב-27 בפברואר 2017 הועלה לדרגת תת-אלוף, ובמרץ 2017 החל לכהן כמפקד חיל הטכנולוגיה והאחזקה של צה"ל.

החל מחודש דצמבר 2017, קצין טכנולוגיה ואחזקה ראשי (קטנא"ר) הוא מפקד מערך האחזקה הצה"לי, ואחראי על מתן המענה האחזקתי המלא בשגרה ובחירום, על מנת להבטיח את זמינות האמל"ח (אמצעי הלחימה).

ב-28 במרץ 2019 מונה לראש מטה אגף כוח אדם בצה"ל.

בנובמבר 2021 הועלה לדרגת אלוף ונכנס לתפקיד ראש אגף טכנולוגיה ולוגיסטיקה.

ינקו בעל תואר ראשון בכלכלה ולוגיסטיקה מאוניברסיטת בר-אילן ותואר שני בצבא וביטחון לאומי, ותואר שני נוסף במדעי החברה.

הוא נשוי ואב לשלושה. אחותו, דליה ינקו, התמנתה כראש האגף הביטחוני-חברתי במשרד הביטחון.

== גלריה ==
<gallery mode="packed" heights="120px">
קובץ:Michel Yanko. II.jpg|מישל ינקו עם יוסי ורדי, מרץ 2018
קובץ:Michel Yanko. V.jpg|מישל ינקו נואם, מרץ 2018
קובץ:Michel Yanko. III.jpg|מנכ"ל זוקו שילובים, יוסי סמירה, משנה למנכ"ל משרד הביטחון, רוני מורנו, אהרון חליוה, ומישל ינקו, מרץ 2018
קובץ:Michel Yanko. IV.jpg|מימין: רן דהן מפקד המכללה הטכנו-לוגיסטית, רוני מורנו, מנכ"ל רפאל, יואב הר אבן, נציג התאחדות התעשיינים בצפון, אלי גן, אהרון חליוה, מנהל האגף להכשרה מקצועית במשרד העבודה, שולי אייל, מישל ינקו וראש מנהלת "מקצוע לחיים", אסנת לוי
קובץ:Michel Yanko. VI.jpg|מישל ינקו בתרגיל פתע בצפון, דצמבר 2017
קובץ:Michel Yanko. VII.jpg|מישל ינקו עם זיו אבטליון (מימין) וגיא פאגלין (משמאל), מאי 2019
קובץ:Michel Yanko. VIII.jpg|עם זיו אבטליון (משמאל) ואחרים, מאי 2019
קובץ:Michel Yanko. IX.jpg|עם זיו אבטליון (משמאל) ואחרים, מאי 2019
קובץ:Michel Yanko. X.jpg|מישל ינקו עם יצחק תורג'מן בטקס התייחדות לזכר חללי חיל הטכנולוגיה והאחזקה
</gallery>

==קישורים חיצוניים==

* [https://www.facebook.com/222459644453291/videos/1462263880472855/ טקס הענקת דרגות לתא"ל מישל ינקו], באתר פייסבוק

==הערות שוליים==

קטגוריה:חברי המטה הכללי של צה"ל
קטגוריה:חברי המטה הכללי של צה"ל במלחמת חרבות ברזל
קטגוריה:ראשי אט"ל
קטגוריה:קציני חימוש ראשיים
קטגוריה:אלופי צה"ל
קטגוריה:בוגרי אורט יד ליבוביץ
קטגוריה:בוגרי אוניברסיטת בר-אילן
קטגוריה:ישראלים שנולדו ב-1970
שוסאקו נישיקאווה

שוסאקו נישיקאווה (ביפנית: 西川 周作; נולד ב-18 ביוני 1986) הוא כדורגלן יפני המשחק באוראווה רד דיימונדס בעמדת השוער.

==קריירת מועדונים==
נישיקאווה התחיל את הקריירה שלו באויטה טריניטה. ב-2 ביולי 2005 ערך את הופעת הבכורה שלו בקבוצה הבוגרת במשחק הליגה נגד יוקוהמה אף. מרינוס. בעונת הפך לשוער הראשון של הקבוצה, ושימש בתפקיד כארבע עונות.

ב-30 בדצמבר 2009 חתם בסאנפרצ'ה הירושימה. בהירושימה, זכה בשתי אליפויות בעונות , .

בינואר חתם באוראווה רד דיימונדס.

==קריירה בינלאומית==
בצעירותו נישיקאווה שיחק בנבחרת הנוער של יפן והשתתף עימה בגביע העולם בכדורגל עד גיל 20.

ב-8 באוקטובר 2009 ערך את הופעת הבכורה שלו בנבחרת יפן במשחק נגד במסגרת מוקדמות גביע אסיה 2011.

==תארים==
; סאנפרצ'ה הירושימה
*ליגת העל היפנית: , 
*הסופר קאפ היפני: 

; אוראווה רד דיימונדס
*גביע הליגה היפנית: , 

==קישורים חיצוניים==

* 

קטגוריה:כדורגלנים יפנים
קטגוריה:שוערי כדורגל יפנים
קטגוריה:כדורגלני סאנפרצ'ה הירושימה
קטגוריה:כדורגלני אוראווה רד דיימונדס
קטגוריה:כדורגלני נבחרת יפן
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע אסיה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:יפנים שנולדו ב-1986
קלאב הוטל

קלאב הוטל אילת
רשת מלונות קלאב הוטל היא רשת מלונות הסוויטות הגדולה בישראל. הרשת כוללת שני בתי מלון באילת ואחד בטבריה.

הרשת הוקמה בשנות ה-80 בידי משה בובליל וניסן חקשורי. בנוסף לבתי מלון בישראל הייתה הרשת שותפה בבתי קזינו ביוון ובסרביה. בשנת 2011 רכש בובליל את חלקו של חקשורי בבתי המלון בישראל.

הרשת הוקמה במודל יחידת נופש בשיטת TimeShare: מכירה של יחידות נופש בחוזה ל-50 שנה ואף ל-98 שנה, כך שרוכש יחידת הנופש זכאי להשתמש בה שבוע בשנה תמורת דמי אחזקה שנתיים, שגובהם נקבע בשיטת קוסט פלוס. בהתאם לכך, כל סוויטה במלון עשויה להימכר כ-50 יחידות נופש. מחיר יחידת נופש נע בין 4000 דולר ל-2000 דולר. יחידות שלא נמכרו מושכרות כבית מלון רגיל. בדרך זו נמכרו כ-45,000 יחידות נופש. בעקבות תובענה ייצוגית שהגישו רוכשי יחידות נופש הושגה פשרה לפיה הרוכשים יוכלו לבטל את התקשרותם עם הרשת, וכך יפסיקו לשלם דמי אחזקה, אך לא יקבלו החזר של השקעתם ברכישת יחידת הנופש. תוך חצי שנה מהשגת פשרה זו, יותר מ-8,000 בעלי יחידות נופש החזירו אותן לחברה. כעבור שנה נוספת הוחזרו עוד 1,500 יחידות נופש.

== מלונות הרשת ==
* מלון קלאב הוטל אילת – מלון סוויטות שנבנה ועוצב סביב נושא הים.
* מלון קלאב אין אילת – מלון כפר הנופש הממוקם סמוך לחוף אלמוג, המצפה התת-ימי, מועדוני צלילה ואטרקציות ספורט ימי נוספות.
* מלון קלאב הוטל טבריה – מלון הממוקם על צלע הר. כל חדרי המלון משקיפים לנוף הכנרת ורמת הגולן.

== קישורים חיצוניים ==
* 
* 

== הערות שוליים ==

קטגוריה:רשתות בתי מלון ישראליות
קוסוקה נקמורה

קוסוקה נקמורה (ביפנית: 中村 航輔; נולד ב-27 בפברואר 1995) הוא כדורגלן יפני המשחק בפורטימוננסה ובנבחרת יפן בעמדת השוער.

==קריירת מועדונים==
נקמורה התחיל את הקריירה שלו בקבוצת הנוער של קאשיווה רייסול.

בעונת הושאל לנבחרי ה-J ליג, קבוצה שהוקמה על מנת להשאיל אליה שחקנים צעירים שיצברו דקות משחק. עונה לאחר מכן, הושאל לאוויספה פוקואוקה מהליגה היפנית השנייה בה היה שותף פעיל בעליה לליגת העל היפנית.

בעונת חזר לקאשיווה רייסול. ב-27 בפברואר 2016 ערך את הופעת הבכורה שלו בקבוצה בהפסד 2-1 לאוראווה רד דיימונדס. את העונה סיים עם 28 הופעות בליגה. עונה לאחר מכן, שיחק בכל משחקי הקבוצה ונבחר לשוער העונה.

ב-12 בינואר 2021, נקמורה חתם בפורטימוננסה מליגת העל הפורטוגזית.

==קריירה בינלאומית==
ב-9 בדצמבר 2017 ערך את הופעת הבכורה שלו בנבחרת יפן בניצחון 0-1 נגד .

==קישורים חיצוניים==

קטגוריה:כדורגלנים יפנים
קטגוריה:שוערי כדורגל יפנים
קטגוריה:כדורגלני קאשיווה רייסול
קטגוריה:כדורגלני פורטימוננסה
קטגוריה:כדורגלני נבחרת יפן
קטגוריה:כדורגלנים יפנים באולימפיאדת ריו דה ז'ניירו (2016)
קטגוריה:כדורגלני מונדיאל 2018
קטגוריה:ספורטאים זרים בפורטוגל
קטגוריה:יפנים שנולדו ב-1995
ליוואי גארסיה

ליוואי סמואל גארסיה (באנגלית: Levi Samuel García; נולד ב-20 בנובמבר 1997) הוא כדורגלן טרינידדי המשחק בעמדת הקיצוני בא.א.ק. אתונה ובנבחרת טרינידד וטובגו.

==קריירת מועדונים==
===ראשית הקריירה===
גארסיה התחיל לשחק כדורגל במחלקת הנוער של T&TEC, ולקראת סיום עונת ערך את הופעת הבכורה שלו בקבוצה הבוגרת לאחר שהמועדון נקלע לקשיים כלכליים ומאמן הקבוצה החליט לתת הזדמנות לשחקני הנוער.

במרץ , חתם לשנתיים בסנטרל. בספטמבר זומן על ידי סוכן הכדורגלנים ההולנדי, המפרי ניימן, למבחנים בהולנד.

===המעבר להולנד===
ב-20 בפברואר 2015 גארסיה חתם בא.ז. אלקמאר לשלוש שנים עם אופציה לשנתיים, אך הצטרף לקבוצה רק בסיום העונה כיוון שחוקי אופ"א לא אפשרו את המהלך מאחר שלא מלאו לו 18 שנים.

ב-24 בינואר 2016 גארסיה ערך את הופעת הבכורה שלו בקבוצה ניצחון 4–1 נגד פיינורד, ובגיל 18 ו-65 ימים הפך לכדורגלן הטרינידדי הצעיר בהיסטוריה שרושם דקות משחק במסגרת אירופית. שבוע לאחר מכן, הוא הבקיע את שער הבכורה שלו בקבוצה בניצחון 3–0 נגד ניימכן. את העונה גארסיה סיים עם שמונה הופעות בליגה ושער אחד ובנוסף זכה עם הקבוצה באליפות.

בעונת התחיל לשחק במקביל גם בצעירי אלקמאר. ב-18 בינואר 2018 הושאל לאקסלסיור רוטרדם.

במאי 2018 סיכם בעירוני קריית שמונה לשלוש שנים. ב-30 במאי 2019 חתם גארסיה לשלוש שנים בבית"ר ירושלים.

ב-14 בספטמבר 2020, גארסיה חתם בא.א.ק. אתונה מליגת העל היוונית.

== נבחרות טרינידד וטובגו ==
בצעירותו, גארסיה שיחק בכל הנבחרות הצעירות של טרינידד וטובגו, ושיחק עם נבחרת הנוער בגביע העולם בכדורגל עד גיל 20 בשנת 2015.

ב-25 במרץ 2016 גארסיה ערך את הופעת הבכורה שלו בנבחרת הבוגרת בניצחון 3–2 נגד במסגרת מוקדמות מונדיאל 2018. במשחק זה גם כבש את שני שערי הבכורה שלו בנבחרת, ובגיל 18 שנים ו-127 ימים הפך לשחקן הצעיר בתולדות הנבחרת שמבקיע במשחקי מוקדמות המונדיאל.

==תארים==
; בית"ר ירושלים
*גביע הטוטו: 2019/2020

; אא״ק אתונה
*ליגת העל היוונית: 2022/23
*הגביע היווני: 2022/23
;הישגים אישיים
*הכדורגלן הטרינידדי הצעיר שמשחק בליגה אירופית: 18 שנים ו-65 ימים
*הכדורגלן הטרינידדי הצעיר שכובש בליגה האירופית: 18 שנים ו-71 ימים
*הכדורגלן הצעיר בתולדות נבחרת טרינידד וטובגו שרושם דקות משחק במוקדמות המונדיאל: 18 שנים ו-127 ימים

==קישורים חיצוניים==

==הערות שוליים==

קטגוריה:כדורגלנים טרינידדים
קטגוריה:קשרי כדורגל טרינידדים
קטגוריה:חלוצי כדורגל טרינידדים
קטגוריה:כדורגלני א.ז. אלקמאר
קטגוריה:כדורגלני אקסלסיור רוטרדם
קטגוריה:כדורגלני עירוני קריית שמונה
קטגוריה:כדורגלני בית"ר ירושלים
קטגוריה:כדורגלני א.א.ק. אתונה
קטגוריה:כדורגלני נבחרת טרינידד וטובגו
קטגוריה:כדורגלנים זרים בישראל
קטגוריה:ספורטאים זרים בהולנד
קטגוריה:ספורטאים זרים ביוון
קטגוריה:כדורגלני גביע הזהב 2019
קטגוריה:כדורגלני גביע הזהב 2023
קטגוריה:ילידי 1997
ניקולאה סטאנצ'ו

ניקוֹלַאֶה "ניקוּשוֹר" קלאודִיוּ סְטַאנְצ'וּ (ברומנית: Nicolae "Nicușor" Claudiu Stanciu; נולד ב-7 במאי 1993) הוא כדורגלן רומני שמשחק בקבוצה דאמאק הסעודית ובנבחרת רומניה בעמדת הקשר ההתקפי.

== קריירה ==
סטאנצ'ו החל את הקריירה שלו בקבוצת אונירי אלבה יוליה, שם זכה בליגת המשנה ברומניה בעונת , ומשם עבר לקבוצת ואסלוי מליגת העל הרומנית ב-1 בספטמבר 2011.

ב-1 ביולי 2013 חתם בסטיאווה בוקרשט תמורת סכום של כ-700 אלף אירו. באותה העונה לקח חלק במוקדמות ליגת האלופות 2013/14 והופעת הבכורה שלו הייתה במשחק מול וארדאר סקופיה המקדונית במשחק הראשון בסיבוב המוקדמות השני, ואף כבש שער בכורה במסגרת אירופית מול לגיה ורשה הפולנית במשחק הגומלין בין הקבוצות, שער שתרם לעליית הקבוצה לשלב הבתים של ליגת האלופות 2013/14, שם סיימה את התמודדותה במקום הרביעי בבית, עם 3 נקודות.

אחרי עזיבתו של השחקן כריסטיאן טנסה בחלון ההעברות של קיץ 2015, קיבל סטאנצ'ו את מספר 10 והאריך את חוזהו במועדון.

ב-29 באוגוסט 2016, חתם השחקן על חוזה עם אנדרלכט הבלגית, ששילמה עבורו כ-10 מיליון אירו.

שערו הראשון בקבוצה היה ב-3 בנובמבר 2016 בשלב הבתים של הליגה האירופית מול מיינץ 05, במשחק שנגמר 1–6 לטובת אנדרלכט, במשחק כבש צמד והוחלף בדקה ה־67'.

ב-9 במרץ 2017 כבש שער ניצחון מול אפואל ניקוסיה במסגרת הליגה האירופית בשלב 16 האחרונות, הקבוצה העפילה לשלב רבע הגמר והוגרלה לשחק מול מנצ'סטר יונייטד שניצחה והדיחה אותה מהתחרות.

ב-18 בינואר 2018 חתם בספרטה פראג, הסכום ששילמה עליו מוערך בכ-3.75 מיליון אירו. ב-17 במרץ 2018 כבש צמד בדרבי מול היריבה העירונית סלביה פראג, במשחק שהסתיים בתוצאה 3-3.

ב-28 בינואר 2019 חתם באל–אהלי הסעודית שרכשה אותו תמורת 10 מיליון אירו. ב-4 ביולי 2019 חתם בסלביה פראג על חוזה לשלוש שנים.

ב-15 במרץ 2022 חתם בקבוצת ווהאן טרי טאונס מליגת העל הסינית.

== נבחרת רומניה ==
סטאנצ'ו זומן לראשונה לנבחרת רומניה לקראת יורו 2016 למשחק הידידות מול ליטא, בו כבש את שער הבכורה שלו בנבחרת.

ב-17 במאי 2016 זומן לסגל של רומניה ביורו 2016.

ב-4 בספטמבר 2016 בישל שער לאדריאן פופה במסגרת מוקדמות מונדיאל 2018 מול מונטנגרו, והחמיץ פנדל בדקה ה־90'.

סטאנצ'ו הופיע במדי רומניה במוקדמות מונדיאל 2018. נכלל בסגל נבחרת רומניה ליורו 2024.<ref></ref>

== תארים ==
=== קבוצתיים ===
;אונירי אלבה יוליה
* הליגה השנייה ברומניה (1): 2008/09

==== סטיאווה בוקרשט ====
* ליגת העל הרומנית (2): 2013/14, 2014/15
* הגביע הרומני (1): 2014/15
* קופה ליגה (2): 2014/15, 2015/16
* הסופר קאפ הרומני (1): 2013

==== אנדרלכט ====
* ליגת העל הבלגית (1): 2016/17
* הסופר קאפ הבלגי (1): 2017

=== אישיים ===
* הכדורגלן הרומני של השנה: 2016 (מקום 2)
* שחקן החודש של הליגה הרומנית: נובמבר 2015, מרץ 2016

== קישורים חיצוניים ==

==הערות שוליים==

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני ואסלוי
קטגוריה:כדורגלני סטיאווה בוקרשט
קטגוריה:כדורגלני אנדרלכט
קטגוריה:כדורגלני ספרטה פראג
קטגוריה:כדורגלני אל-אהלי ג'דה
קטגוריה:כדורגלני סלביה פראג
קטגוריה:כדורגלני נבחרת רומניה
קטגוריה:כדורגלני יורו 2016
קטגוריה:כדורגלני יורו 2024
קטגוריה:רומנים שנולדו ב-1993
נייפרוויל

נייפרוויל (באנגלית: Naperville) היא עיר באילינוי, ארצות הברית ומהווה פרוור של העיר שיקגו. נכון לשנת 2016, מתגוררים בעיר כ-147,122 תושבים. נייפרוויל היא העיר ה-176 בגודלה בארצות הברית.

בשנת 2015 העיר דורגה כאחת המשכילות בארצות הברית (ביחס לערים בעלות 50,000 תושבים ויותר).

== היסטוריה ==
העיר יושבה לראשונה ביולי 1831. בשנת 1855 הגיעה גם אוכלוסייה אפרו-אמריקאית לראשונה להתיישבות, אשר הוכרזה לראשונה כעיירה בשנת 1857. באותה השנה התגוררו בעיירה כ-2,000 תושבים. ב-26 באפריל 1946 התרחש תאונת רכבות בסמוך לעיר, שבה נהרגו כ-45 בני אדם ונפצעו כ-127.

== כלכלה ==
נכון לשנת 2010, נייפרוויל היא העיר ה-11 בעושרה בארצות הברית. העיר נחשבת לבעלת איכות חיים גבוהה ביותר. מבין המעסיקים הגדולים בעיר ניתן למנות את BP, אלקטל-לוסנט ומערכות הבריאות והחינוך המקומיות.

== דמוגרפיה ==
לפי מפקד האוכלוסין שהתקיים בשנת 2010, התגוררו בעיר כ-141,122 בני אדם ב-53,408 משקי בית. הרכב הגזעי של העיר הוא 76.5% לבנים, 4.7% אפרו-אמריקאים, 14.9%אסייתים, ו-3.9% מגזעים אחרים או משני גזעים ויותר.

== ערים תאומות ==
* 

==קישורים חיצוניים==

* 
* 

קטגוריה:אילינוי: ערים
קטגוריה:יישובים שהוקמו ב-1831
יחסי ספרד–פולין

יחסי ספרד–פולין הם יחסי החוץ שבין ספרד לפולין.

== היסטוריה ==
תחילת הקשר בין התרבויות החל עוד בימי הביניים המאוחרים. בתקופה זו נסעו סוחרים ונזירים רבים בין שתי המדינות. דיפלומטים פולנים הגיעו לספרד עוד במאה ה-16. ספרד הייתה המדינה הראשונה שמחאה על חלוקת פולין הראשונה שבוצעה בשנת 1772. לאחר סיום החלוקות בשנת 1795 השגריר הספרדי היה מהאחרונים שעזבו את ורשה בירת פולין. למרות זאת, במלחמת חצי האי שהתרחשה בשנים 1809–1814 בין ספרד לכוחות נפוליאון בונפרטה, היו מתנדבים פולניים דווקא בצבאותיו של נפוליאון. במהלך מלחמת האזרחים בספרד התנדבו פולנים רבים למלחמה.

== בתקופה המודרנית ==
יחסי החוץ הנוכחיים בין המדינות החלו בשנת 1919, לאחר מלחמת העולם הראשונה. רק בשנת 1977, כ-32 שנה לאחר מלחמת העולם השנייה, שוקמו היחסים בין המדינות, לאחר שהשלטון הפולני לא הכיר במשטרו הפשיסטי של פרנסיסקו פרנקו. בשנת 1992, לאחר סתיו העמים וסיום השלטון הקומוניסטי בפולין, נחתמו חוזים חדשים בין המדינות אשר חיזקו את שיתוף הפעולה.

כיום ספרד ופולין משתפות פעולה פעמים רבות במסגרת האיחוד האירופי והן נחשבות לידידות חמות.
המיעוט הפולני בספרד מונה כ- 130,000-150,000 תושבים.

== תרבות ==
לספרד הייתה השפעה משמעותית על התרבות הפולנית, במיוחד על הספרות. יצירות ספרדית רבות תורגמו לפולנית. אחד מן המשוררים הלאומיים של פולין, יוליוש סלובצקי הושפע מן התרבות הספרדית. ספרד נחשבת ליעד תיירותי פופולרי עבור פולין.

== כלכלה ==
בסוף שנת 2011, היחסים הכלכליים בין המדינות הסתכמו ב-6.25 מיליארד אירו. ספרד היא המשקיעה הזרה ה-11 בגודלה בפולין, עם השקעות בשווי 4 מיליארד אירו.

==קישורים חיצוניים==
ג'ון דרו

ג'ון אדוארד דרו (באנגלית: John Edward Drew; 30 בספטמבר 1954 – 10 באפריל 2022) היה כדורסלן אמריקאי, ששיחק בליגת ה-NBA בין השנים 1974–1984. בשנת 1984 הושעה מה-NBA בגין התמכרות מתמשכת לשימוש בקוקאין, ולא חזר לשחק בליגה. השתתף פעמיים במשחק האולסטאר של ה-NBA, וממוצעיו הכוללים היו 20.7 נקודות, 6.9 ריבאונדים ו-1.7 אסיסטים למשחק.

==נעורים ומכללות==
דרו נולד בעיירה ורידנברג שבאלבמה, ולמד בביאטריס הסמוכה. בשנת 1972 החל ללמוד באוניברסיטת גרדנר-וב הפרטית שבקרוליינה הצפונית, בה למד בעבר השחקן ארטיס גילמור.

==קריירה מקצועית==
===אטלנטה הוקס===
דרו נבחר בבחירה ה-25 של דראפט ה-NBA לשנת 1974 על ידי קבוצת אטלנטה הוקס, בה שיחק בשמונה עונותיו הראשונות בליגה. כבר בעונת הרוקי שלו הציג יכולת גבוהה עם ממוצעים של 18.5 נקודות ו-10.7 ריבאונדים למשחק, ואף הוביל את כל שחקני הליגה עם ממוצע של 4.6 ריבאונדים התקפיים למשחק. בעונתו השנייה ב-NBA כבר הפך לקלע המוביל של ההוקס, בפעם הראשונה מתוך 6 עונות רצופות, כשקלע 21.6 נקודות למשחק ונבחר להשתתף במשחק האולסטאר. בעונות ו-, במהלכה השתתף בשנית במשחק האולסטאר, הוביל את ההוקס לשלב חצי גמר המזרח, לצד דן ראונדפילד ואדי ג'ונסון.

===יוטה ג'אז===
לקראת עונת נשלח בטרייד ליוטה ג'אז, בתמורה לזכויות הדראפט על דומיניק וילקינס. ביוטה חבר לכוכבי הקבוצה אדריאן דאנטלי ודארל גריפית', ועזר לקבוצה בעונת לעלות לפלייאוף ה-NBA לראשונה בתולדותיה, ואף להעפיל לסיבוב השני. באותה עונה קלע 17.7 נקודות למשחק כשחקן ספסל, וסיים במקום השני בהצבעות לתואר השחקן השישי של העונה (אחרי קווין מקהייל).

==התמכרות לסמים==
באמצע עונת 1982/1983 נעדר מ-38 משחקים בזמן שעבר תהליך גמילה משימוש בסם הקוקאין, ובמהלך עונת , לאחר שנמצא משתמש שוב בסם, נופה מסגל הג'אז. לאחר השחרור הודיע קומישינר ה-NBA דאז, דייוויד סטרן, על השעייתו של דרו מהליגה לפחות עד עונת . בשנים 1985–1986 שיחק בקבוצת "ויומינג ויילדקטרס" מליגת ה-CBA, אך בדצמבר 1986 נעצר באטלנטה בגין רכישה, מכירה והחזקה של קוקאין, ובכך הסתיימה קריירת המשחק שלו.

==מותו==
נפטר ביוסטון, טקסס ב-10 באפריל 2022 כתוצאה מגידול בעצמות.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:משתתפי משחק האולסטאר של ה-NBA
קטגוריה:כדורסלנים שהורשעו באימרוץ
קטגוריה:בחירות דראפט של אטלנטה הוקס
קטגוריה:כדורסלני אטלנטה הוקס
קטגוריה:כדורסלני יוטה ג'אז
קטגוריה:אלבמה: כדורסלנים
קטגוריה:אמריקאים שנפטרו מסרטן
קטגוריה:אמריקאים שנולדו ב-1954
קטגוריה:אמריקאים שנפטרו ב-2022
נד בלוק

נד ג'ואל בלוק (בשם מלא באנגלית: Ned Joel Block; נולד ב-1942) הוא פילוסוף אמריקאי העוסק בתחום הפילוסופיה של הנפש ותרם מספר תרומות חשובות בהבנה של ההכרה ובפילוסופיה של מדעי הקוגניציה. הוא פרופסור לפילוסופיה ופסיכולוגיה באוניברסיטת ניו יורק מאז 1996.

== השכלה וקריירה ==
בלוק הוא קיבל את הדוקטורט שלו באוניברסיטת הרווארד ב-1971 תחת ניהולו של הילרי פטנאם. הוא הצטרף למכון הטכנולוגי של מסצ'וסטס (MIT) כמרצה בכיר לפילוסופיה (1971–1977), ולאחר מכן שימש כפרופסור חבר לפילוסופיה (1977–1983), וכפרופסור לפילוסופיה (1983–1996), וכראש המחלקה לפילוסופיה באוניברסיטה (1989–1995). מאז 1996, הוא פרופסור בחוג לפילוסופיה ובחוג לפסיכולוגיה באוניברסיטת ניו יורק (NYU).

בלוק קיבל את פרס ז'אן ניקו ב-2013, והוזמן להרצות כחלק מהרצאות ויליאם ג'יימס באוניברסיטת הרווארד בשנת 2012 וב-2013 הוזמן להרצות באוניברסיטת אוקספורד כחלק מהרצאות ג'ון לוק ב-2013.

בלוק הוא הנשיא לשעבר של חברת הפילוסופיה והפסיכולוגיה (SPP) ונבחר להיות חבר באקדמיה האמריקאית לאמנויות ולמדעים ב-2004.

הוא התחתן עם הפסיכולוגית ההתפתחותית סוזן קארי.

== עבודה פילוסופית ==
בלוק מוכר כהוגה "טיעון בלוקהדד" שהוא טיעון נגד מבחן טיורינג כמבחן אינטליגנציה במאמר שכותרתו "פסיכולוגיזם וביהביוריזם" (1981). הוא ידוע גם בשל הביקורת שלו על פונקציונליזם, בטענה כי מערכת עם אותה מצבים פונקציונליים כמו בן אדם היא לא בהכרח בעלת מודעות. בעבודתו החדשה על התודעה, הוא ביצע הבחנה בין הכרה פנומנלית ובין הכרה נגישה, כאשר הכרה פנומנלית מורכבת מחוויה סובייקטיבית ורגשות והכרה נגישה מורכבת ממידע הזמין במערכת הקוגניטיבית למטרות חשיבה, דיבור ופעולות ברמה שליטה גבוהה. הוא טוען כי הכרה פנומנלית והכרה נגישה לא תמיד קיימות באופן חופף אצל בני אדם.

בלוק היה שופט בתחרות פרס לובנר, תחרות הנערכת במתכונת דומה למבחן טיורינג כדי לקבוע אם המשתתף הוא בוט או אדם.

== קישורים חיצוניים ==

* [http://www.nyu.edu/gsas/dept/philo/faculty/block/ עמוד הבית של נד בלוק באתר הפקולטה לפילוסופיה באוניברסיטת ניו יורק]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:זוכי מלגת גוגנהיים
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת ניו יורק
קטגוריה:אמריקאים שנולדו ב-1942
יחסי ספרד–קרואטיה

יחסי ספרד–קרואטיה הם יחסי החוץ שבין ספרד לקרואטיה. שתי המדינות (ששתיהן בעלות אוכלוסייה קתולית) הן בעלות יחסים טובים ביותר, וחברות באיחוד האירופי ונאט"ו.

לקרואטיה יש שגרירות במדריד וקונסוליות בברצלונה, פלמה דה מיורקה, סביליה ופמפלונה. לספרד יש שגרירות בזאגרב ובקונסוליה בדוברובניק.

== היסטוריה ==
יחסי המדינות החלו עוד במאה ה-16, כאשר האימפריה הספרדית תמכה בקרואטיה בעימותיה כנגד האימפריה העות'מאנית. בזמן מלחמת האזרחים בספרד, קרואטים רבים התנדבו לשרת במלחמה, במיוחד לטובת הכוחות הרפובליקניים, בהם יוסיפ ברוז טיטו שלימים הנהיג את יוגוסלביה. התקשורת הקרואטית סיקרה רבות את המלחמה. גופים קומוניסטים ופשיסטיים קרואטים הביעו תמיכה בכוחות השונים שנלחמו.

יחסים דיפלומטיים אלו החלו ב-9 במרץ 1992 לאחר עצמאותה של קרואטיה מיוגוסלביה. בשנת 2013 ספרד פעלה למען הצטרפותה של קרואטיה לאיחוד.

נשיא קרואטיה, סטייפן מסיץ' ביקר בספרד פעמיים (בשנים 2000 ו-2005). בשנים 1997 ו-2001 ביקר ראש הממשלה הקרואטי בספרד. בשנת 2000 ביקר ראש ממשלת ספרד, חוסה מריה אסנאר בקרואטיה. מלבד ביקורים אלו, התקיימו ביקורים רבים של שרי החוץ משני הצדדים.

== כלכלה ==
בשנת 2013 סחורות בשווי 40.8 מיליון אירו יוצאו מקרואטיה לספרד וסחורות בשווי 234 מיליון אירו יוצאו מספרד לקרואטיה.
יחסי יפן–ספרד

יחסי יפן–ספרד הם יחסי החוץ שבין ספרד ליפן. שתי המדינות חברות בארגון לשיתוף פעולה ולפיתוח כלכלי. שתי המדינות חתומות על הסכמי שיתוף פעולה בתחומים רבים, בהם סחר, תרבות, מדע, תעשייה, ספורט וביטחון.

לספרד יש שגרירות בטוקיו בירת יפן, בעוד שליפן יש שגרירות בבירה מדריד וקונסוליות בלאס פאלמאס דה גראן קנריה ובברצלונה.

== היסטוריה ==
הקשר הראשון בין התרבויות היה כאשר המסיונר הספרדי פרנסיסקו חאווייר הגיעו ליפן בשנת 1549, שם הקים את היישוב הקתולי הראשון בארץ. בשנת 1565, ספרד יצרה את נתיב הגליאון של מנילה- נתיב סחר שקישר את מנילה, בירת הפיליפינים לעיר הנמל המקסיקנית אקפולקו (שני אזורים תחת שלטון ספרדי). נתיב סחר זה עבר בסמוך ליפן, ובכך התחזק הקשר בין המדינות. בשנת 1582 קבוצת יפנים-נוצרים יצאו לביקור באירופה, שבמהלכו גם ביקרו בספרד ואף את פליפה השני, מלך ספרד. באוקטובר 1613 נשלחה המשלחת הדיפלומטית הראשונה מיפן לספרד. היחסים הדיפלומטיים הוכרזו באופן רשמי ב-12 בנובמבר 1868 עם חתימת הסכמי-ידידות בין המדינות.

במהלך מלחמת העולם השנייה, ספרד תמכה באופן לא רשמי במדינות הציר, בהן יפן. תמיכה זו פחתה בשנת 1944, כאשר ככל הנראה פרנסיסקו פרנקו הבין כי בעלות הברית הן אלו שינצחו במלחמה. הקשרים בין המדינות נחלשו מאוד עד שכמעט והופסקו לגמרי במרץ 1945.

לאחר מלחמת העולם השנייה השתפרו היחסים בין יפן לספרד. באוקטובר 1980, חואן קרלוס הראשון, מלך ספרד ביקר ביפן. בספטמבר 1994 ביקר הקיסר היפני אקיהיטו בספרד. מאז ביקורים אלו, חלו עוד ביקורים רבים מטעם הממשלות. בשנת 2017 שתי המדינות חגגו 150 שנה של יחסים דיפלומטיים.

== כלכלה ==
בשנת 2015 הסחר בין יפן וספרד הסתכם ב-5.5 מיליארד אירו (729 מיליארד ין). היצוא העיקרי של יפן לספרד כוללים: מוצרים כימיים, מכונות וציוד תחבורה. היצוא של ספרד ליפן כולל: ציוד תחבורה ומכונות.

== תיירות ==
ספרד היא היעד החמישי בגודלו עבור תיירים יפנים. בשנת 2017 הגיעו לספרד כ-473,000 תיירים יפנים שהכניסו למדינה כ-900 מיליון אירו. באותה השנה כ-100,000 אזרחי ספרד נסעו ליפן. חברת איבריה איירליינס מפעילה טיסות ישירות בין מדריד לטוקיו.

==קישורים חיצוניים==
יחסי ארגנטינה–ספרד

יחסי ארגנטינה–ספרד הם יחסי החוץ שבין ספרד לארגנטינה. שתי המדינות חברות באומות המאוחדות וב-G-20.

השגרירות הארגנטינאית ממוקמת במדריד, ויש לה קונסוליות בברצלונה, סנטה קרוס דה טנריפה, ויגו, קדיס ופלמה דה מיורקה. מן הצד השני, השגרירות הספרדית ממוקמת בבואנוס איירס והקונסוליות בקורדובה, באיה בלנקה, רוסאריו ומנדוסה.

== היסטוריה ==
הספרדים הראשונים שהגיעו לאזור ארגנטינה היו חוקרים אשר הגיעו לאזור בשנת 1516 בהנהגת חואן דיאס דה סוליס. בשנת 1536 הוקמה התיישבות ספרדית ראשונה. בתקופה שלאחר מכן אזור ארגנטינה הוכפף למלכות המשנה של פרו שנשלטה על ידי האימפריה הספרדית. בשנת 1776 השלטון עבר לידי מלכות המשנה של ריו דה לה פלטה שמרכזה היה העיר בואנוס איירס. במאי 1810 ארגנטינה הכריזה על עצמאותה, בסדרת אירועים שכונו מהפכת מאי שהובלו על ידי חוסה דה סן מרטין. העימותים בין ארגנטינה לספרד בנוגע לעצמאות הסתיימו כשמונה שנים מאוחר יותר. בשנת 1863 נחתם הסכם שלום בין המדינות.

מאז קבלת העצמאות מספרד, היחסים הדיפלומטיים בין שני העמים היו יציבים. במהלך מלחמת האזרחים בספרד, נותרה ארגנטינה נייטרלית ונתנה מקלט לכל אזרח ספרדי המבקש אותה ללא קשר לשאלת עמדותיו הפוליטיות. בתום המלחמה קיימה ארגנטינה יחסים דיפלומטיים עם ממשלת הגנרל פרנסיסקו פרנקו. בשנת 1947 ביקרה בספרד אווה פרון, רעיית נשיא ארגנטינה חואן דומינגו פרון. בביקור זה הכריזה פרון על תרומות מזון בסדר גודל נרחב לספרד.

ספרד תמכה בטענותיה הטריטויאליות של ארגנטינה על איי פוקלנד, במסגרת מלחמת פוקלנד בשנת 1982. לפי מסמכים שנחשפו בשנת 2012, ראש ממשלת בריטניה באותה התקופה, מרגרט תאצ'ר, חששה כי ספרד תצטרף למלחמה כנגד הממלכה המאוחדת באמצעות פלישה לגיברלטר.

כיום, יש טיסות ישירות בין ארגנטינה וספרד באמצעות חברות התעופה אארולינאס ארחנטינס, אייר אירופה, איבריה איירליינס ו-Level.

ראש ממשלת ספרד פדרו סנצ'ס תמך בסרחיו מאסה בבחירות לנשיאות שנערכו בארגנטינה ב-2023, שבהם ניצח חאבייר מיליי, אשר מתנגד למדיניות הסוצאיליסטיות של סנצ'ס ומאסה. מאז הבחירות היחסים ביניהם היו מתוחים. באפריל 2024, שר התחבורה הספרדי רמז שמיליי משתמש בסמים, וחודש לאחר מכן מיליי התארח בספרד בכנס של מפלגת הימין הקיצוני ושם הוא כינה את אשת ראש הממשלה הספרדית בתור "מושחתת". סנצ'ס דרש ממיליי התנצלות פומבית אך הוא סירב לעשות זאת. בעקבות המשבר, ספרד החזירה את השגריר מארגנטינה.<ref></ref>

== הסכמים ==
לאורך השנים נחתמו הסכמים רבים בין המדינות, כגון הסכם התחבורה האווירית (1947); הסכם לביטול האשרות (1947); הסכם על הגירה (1960), הסכם לשיתוף פעולה תרבותי (1971), הסכם לשיתוף פעולה מדעי וטכני (1972), הסכם לשיתוף פעולה כלכלי (1974), הסכם הסגרה (1987), הסכם לקידום השקעות ולהגנה עליהן (1991); הסכם בדבר הכרה הדדית ברישיון נהיגה (2002) והסכם בדבר הימנעות ממיסוי כפול (2013).

== סחר ==
בשנת 2015, הסחר בין ארגנטינה וספרד הסתכם ב -2.6 מיליארד אירו. הייצוא העיקרי של ארגנטינה לספרד כוללים: מוצרים המבוססים על בעלי חיים, דגים קפואים, סרטנים וים ים, נחושת וכימיקלים אורגניים. הייצוא של ספרד לארגנטינה כולל: מרכיבים וציוד לרכב וחומרים חשמליים.

==קישורים חיצוניים==

* 

== הערות שוליים ==
בלוויו

בלוויו (באנגלית: Bellevue) היא עיר במחוז קינג, וושינגטון, ארצות הברית, כחלק מהמטרופולין של העיר סיאטל. העיר משתרעת על פני יותר מ -33 מיילים רבועים בין אגם וושינגטון לאגם סאממיש והיא נמצאת במרחק נסיעה קצר מהרי הקסקייד. נכון לשנת 2016, מתגוררים בבלוויו כ-141,000 תושבים, והיא העיר החמישית בגודלה במדינת וושינגטון וה-186 בגודלה בארצות הברית. עם כמעט 100 פארקים, בלוויו ידועה כ"עיר בפארק."

האזור בו ניצבת כיום בלוויו היה מיושב בדלילות לפני שנות ה-20 של המאה העשרים. שבטים אינדיאנים באזור העדיפו את החוף ממערב ואת המישורים שממזרח להרים. לאחר שהתגלה פחם באזור פחם נחל בשנת 1867, מתיישבים לבנים החלו לכרות וליישב את האזור. בשנות ה-80 של המאה ה-19 נקרא הכפר במפרץ מידנבאואר בלוויו. ההתיישבות הראשונה באזור החלה בשנת 1869. השלמת הגשר הראשון מעבר לאגם וושינגטון בשנת 1940 היה אירוע מרכזי עבור בלוויו, והביא זרם של תושבים חדשים. ההתיישבות העירונית התפתחה משנת 1953. משנת 2008 חל בבלוויו פיתוח מהיר ביותר, במיוחד במרכז העיר.

== פוליטיקה וממשל ==
בלוויו מנוהלת על ידי מועצה בת שבעה חברים שאינם מפלגתיים אשר נבחרים אחת לארבע שנים. ראש העיר נבחר מבין חברי המועצה ולא בבחירות כלליות. הוא מנהל את המעוצה, אך אין לו זכות וטו.

בלוויו נחשבת לעיר דמוקרטית בצורה מובהקת כאשר בבחירות לנשיאות ארצות הברית שנערכו בה בשנים 2004,2008,2012 ו-2016, המועמד הדמוקרטי ניצח תמיד ברוב של לפחות 57% מן קולות תושבי העיר.

== דמוגרפיה ==
על פי אומדן משנת 2012, ההכנסה החציונית למשק בית בעיר היא 88,073$ וההכנסה לנפש בעיר היא 48,719$. בשנת 2006 העיר דורגה כאחת מ-25 הערים עם שיעורי הפשע הנמוכים ביותר.

לפי מפקד האוכלוסין משנת 2010, מתגוררים בעיר כ-122,363 אנשים בכ-50,355 משקי בית. ההרכב הגזעי הוא 62.6% לבנים, 2.2% אפרו-אמריקאים, 0.4% אינדיאנים, 27.6% אסייתים, 3.3% מגזעים אחרים, ו-3.9% משני גזעים או יותר.

==קהילה יהודית==
בעיר בליויו קיימת קהילה יהודית תוססת שבראשה עומד הרב מרדכי פרקש, בקהילה בתי כנסת, מקווה טהרה, גני ילדים, קייטנות קיץ, ומגוון פעילויות לכל הגילאים.

== כלכלה ==
העיר מהווה מוקד כלכלי של אזור מזרח סיאטל ושוכנות בו חברות בינלאומיות רבות. בעיקר מאז 2005 העיר הפכה למוקד מרכזי למרכזי פיתוח טכנולוגיים, אלה כוללים בין היתר את:

Expedia ,T-Mobile US ,SAP Concur ו- Symetra. בלווי היא משכן למספר משרדי לוויין עבור חברות טכנולוגיה גדולות כמו eBay, אורקל, סיילספורס, גוגל ומיקרוסופט.

בשנת 2019 הודיעו אמזון ופייסבוק על תוכניות לפתוח מרכזי הנדסה גדולים בבלווי עם תוכניות להוסיף אלפי עובדים.

== ערים תאומות ==
* 
* 

==קישורים חיצוניים==

* 

==הערות שוליים==

קטגוריה:מדינת וושינגטון: ערים
קטגוריה:יישובים שהוקמו ב-1953
אסיוט (מחוז)

אסיוט (בערבית: محافظة أسيوط) הוא אחד מ-27 מחוזות מצרים הממוקם במרכז מצרים, על גדות הנילוס. נכון לשנת 2015, מתגוררים במחוז כ-4.2 מיליון תושבים ושטחו הוא כ-25,926 קמ"ר.

בירת המחוז היא אסיוט. 

עיר מרכזית נוספת במחוז היא מנפלוט. 

רוב תושבי המחוז הם כפריים, כאשר אחוז העירוניים עומד על כ-26% בלבד. האוכלוסייה הקופטית במחוז היא משמעותית במיוחד. לאורך ההיסטוריה התקיימו מתיחויות בין הנוצרים למוסלמים הסונים באזור, ושתי האוכלוסיות נחשבות לשמרניות ביותר. בשנת 2016 הייתה אמור להתקיים במחוז תחרות היופי הראשונה בתולדות מצרים, אך היא נעצרה כתוצאה מחשש ביטחוני וממתיחות חברתית.

אישים ידועים אשר התגוררו במחוז הם גמאל עבד אל נאצר ושנודה השלישי.

==קישורים חיצוניים==

* 

קטגוריה:מצרים: מחוזות
טרווין מקדואל

טרווין מקדואל (באנגלית: Trevyn McDowell; נולדה ב-26 באפריל 1967) היא שחקנית לשעבר ילידת דרום אפריקה שכיכבה בסרטי קולנוע, תוכניות טלוויזיה, תיאטרון ורדיו באנגליה.

מקדואל נולדה ביוהנסבורג שבדרום אפריקה. ב-1994 הופיעה בסרט "פרנקנשטיין", ושיחקה בדמות רוזמונד וינסי במיני-סדרה "מידלמארץ'". היא מוכרת מהופעתה בתפקיד מישל הופטמן בסדרת הטלוויזיה "Capital City" משנת 1989 בהפקת יוסטון פילמס. הסדרה מתמקדת בקבוצה של בנקאים העובדת במסחר במניות של שיין-לונגמן, בנק בינלאומי בדיוני הממוקם בסיטי של לונדון.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1984
|
| dir="ltr" | Torn Allegiance
| סאנה ואן אלס
|
|-
| 1984
|
| dir="ltr" | River Horse Lake
| אליזבת
| סדרת טלוויזיה
|-
| 1988
|
| dir="ltr" | London's Burning
| אמנדה
| סדרת טלוויזיה (פרק אחד)
|-
| 1989
|
| dir="ltr" | Wish Me Luck
| איבט
| סדרת טלוויזיה
|-
| 1989–1990
|
| dir="ltr" | Capital City
| מישל הופטמן
| סדרת טלוויזיה
|-
| 1992
|
| dir="ltr" | Boon
| מריון קרסטיירס
| בפרק 
|-
| 1993
| חדר מיון
| dir="ltr" | Casualty
| לואיז
| בפרק "The Ties That Bind"
|-
| 1993
|
| dir="ltr" | What You Lookin' At?
| ג'יין ויירייט
| סדרת טלוויזיה
|-
| 1993
| המפצח
| dir="ltr" | Cracker
| לזלי
| בפרק "One Day a Lemming Will Fly"
|-
| 1994
| מידלמארץ'
| dir="ltr" | Middlemarch
| רוזמונד וינסי
| מיני-סדרה
|-
| 1994
| פרנקנשטיין
| dir="ltr" | Mary Shelley's Frankenstein
| ג'סטין
|
|-
| 1995
|
| dir="ltr" | Class Act
| טילי
| סדרת טלוויזיה (פרק אחד)
|-
| 1996
| מול פלנדרס
| dir="ltr" | The Fortunes and Misfortunes of Moll Flanders
| גברת סיגרייב
| סרט טלוויזיה
|-
| 1998
| טאגארט
| dir="ltr" | Taggart
| קריסטין פישר
| בפרק "Berserker"
|-
| 1997–1998
|
| dir="ltr" | Loved by You
| קייט אדמס
| סדרת טלוויזיה
|-
| 1999
|
| dir="ltr" | Don't Go Breaking My Heart
| שרון
|
|-
| 1999
| בעל אידיאלי
| dir="ltr" | An Ideal Husband
| גרטרוד צ'ילטרן
|
|}

==קישורים חיצוניים==

==הערות שוליים==

קטגוריה:דרום אפריקאיות שנולדו ב-1967
קטגוריה:שחקניות קולנוע וטלוויזיה דרום אפריקאיות
רונן לב

רונן לב (נולד ב-22 בספטמבר 1968) הוא שחמטאי ישראלי בדרגת רב אמן.

בשנת 1994 הוענקה לו דרגת רב אמן.

חבר מועדון הרצליה.

נכון לאפריל 2021, מדורג במקום ה-83 בישראל לפי מד כושר.

==הישגים בולטים==
* 1984, 1987 - אלוף ישראל לנוער
* 1985 הוא חלק מקום 9–10 באליפות אירופה לנוער
* 1985 - סיים במקום השני בתחרות שחמט במסגרת משחקי המכביה השתים-עשרה.
* 1986 - סיים במקום השישי באליפות אירופה לנוער
* 1988 - סיים במקום השלישי באליפות אירופה לנוער
* 1989 - היה חבר נבחרת ישראל באליפות אירופה, שסיימה במקום ה-9.

===הישגים באליפויות ישראל===
* 1987 - זכה במקום ראשון באליפות צה"ל בשחמט
* אליפות ישראל בשחמט 1990 - זכה במקום השני
* אליפות ישראל בשחמט 1992 - סיים במקום השלישי
* אליפות ישראל בשחמט 1994 - חלק מקום ראשון-שני במשותף עם רם סופר.

== רונן לב באולימפיאדת השחמט ==
בשנת 1988 השתתף לב באולימפיאדת שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1988||עת || ישראל || 2415||3.5 מ-5||3+ 1= 1-||70.0|| 11 קבוצתי
|}

==קישורים חיצוניים==

==הערות שוליים==

קטגוריה:רבי-אמנים ישראלים
קטגוריה:אלופי ישראל לנוער בשחמט
קטגוריה:אלופי צה"ל בשחמט
קטגוריה:ישראלים שנולדו ב-1968
מארק אות

מארק אות (בגרמנית: Mark Uth; נולד ב-24 באוגוסט 1991) הוא כדורגלן גרמני שמשחק בקבוצת פ.צ. קלן בעמדת החלוץ.

== קריירת מועדונים ==
אות התחיל לשחק כדורגל בקבוצת הנוער של טוס לנגל, מועדון קטן הממוקם בדרום קלן. בשנת 2004 הצטרף לקבוצת הנוער של פ.צ. קלן, וב-2007 הוא עבר לוויקטוריה קלן .

בשנת 2009 חזר לפ.צ. קלן. בהתחלה הוא שיחק בקבוצת המילואים של המועדון, ובשנת 2010 הוא עלה לקבוצה הבכירה. בעונה הראשונה שלו בקבוצה הבכירה, עונת 11–2010, אות לא שותף באף משחק ולכן הוחלט על שחרורו מהמועדון.

בחודש מאי 2012 עבר אות להירנפיין ההולנדית וחתם על חוזה לשלוש שנים בקבוצה. בעונת 2012/13, אות שיחק בעיקר עם הקבוצה הצעירה של הקבוצה (עד גיל 21), שבה כבש כבש 16 שערים ב-18 הופעות. הוא הופיע בקבוצה הבוגרת רק 3 פעמים, וב-2 בספטמבר 2013 הוא הושאל לקבוצת הראקלס אלמלו.

בעונת 2012/13 אות שיחק כל העונה בקבוצה הבוגרת של הראקלס אלמלו, וברוב משחקי העונה הוא היה בהרכב הפותח של הקבוצה. באותה עונה היו לו 31 הופעות, שבהן צבר 15 שערים ו-6 בישולים בכל המסגרות. 28 בספטמבר 2013 הוא כבש שלושער במשחק ליגה נגד וואלבייק.

כשחזר להירנפיין, הוא הופיע ב-37 משחקים וכבש 20 שערים בכל המסגרות. אות גם כבש שלושער מול אוטרכט במדי הקבוצה הבוגרת של הרנפיין ב-30 באוגוסט 2014, והגיע למקום החמישי בטבלת הכובשים של ליגת העל ההולנדית.

אות זכה להתעניינות רבה מקבוצות ששיחקו בבונדסליגה, ולבסוף חתם בקבוצת הופנהיים הגרמנית ב-2 ביולי 2015. בעונה הראשונה שלו בקבוצה (2015/16) הוא הופיע 25 פעמים וכבש 8 שערים, כולל צמד על מיינץ 05 במסגרת הליגה. בעונה השנייה שלו בקבוצה, עונת 2016/17, הופנהיים סיימה במקום הרביעי בבונדסליגה ולכן היא העפילה לשלב הפלייאוף של עונת 2017/2018 בליגת האלופות. היא הוגרלה לשחק מול ליברפול. אות כבש שני שערים בשני המשחקים מול ליברפול, אבל בסיכום שני המשחקים ליברפול ניצחה 3–6 והופנהיים הודחה מהפלייאוף. בהמשך הופנהיים שיחקה בשלב הבתים של הליגה האירופית.

עונתו השלישית בקבוצה (2017/18) הייתה אחד מהרגעים הגדולים ביותר בקריירה של אות, שרשם בליגה 31 הופעות ו-14 שערים, כולל צמד על באיירן מינכן שזכתה באליפות באותה עונה. הוא סיים במקום הרביעי בטבלת הכובשים בבונדסליגה.

ב-18 במאי 2018 נכנס אות לסדרת TOTS (קבוצת העונה) של פיפא 18.

בסוף עונת 2017/18, לאחר שהחוזה שלו בהופנהיים נגמר, הוא עבר בהעברה חופשית לשאלקה 04 ולאחר מכן הוא חתם בקבוצה על חוזה עד לשנת 2022. ב-3 בינואר 2020 הושאל לקבוצת נעוריו פ.צ. קלן עד לסוף העונה.
ב-18 ביוני 2021 שוחרר מ-שאלקה 04 וחתם לשנתיים ב-פ.צ. קלן.

==קריירה בינלאומית==
באוקטובר 2018 ערך אות את הופעת הבכורה שלו במדי נבחרת גרמניה, בתבוסה 0–3 להולנד במסגרת ליגת האומות. אות הוחלף לאחר 68 דקות על ידי יוליאן בראנדט.

==קישורים חיצוניים==

==הערות שוליים==

קטגוריה:כדורגלני הופנהיים
קטגוריה:כדורגלני שאלקה 04
קטגוריה:כדורגלני הראקלס אלמלו
קטגוריה:כדורגלני פ.צ. קלן
קטגוריה:כדורגלני הירנפיין
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:קלן: כדורגלנים
קטגוריה:גרמנים שנולדו ב-1991
יחסי ניו זילנד – ספרד

יחסי ניו זילנד–ספרד הם יחסי החוץ שבין ניו זילנד לספרד. שתי המדינות חברות באומות המאוחדות ובארגון לשיתוף פעולה ולפיתוח כלכלי.

== היסטוריה ==
הקשר הראשון בין ספרדים לבין המאורים שחיו באיי ניו זילנד היה קשר מסחרי שהתקיים במאה ה-17, בעיקר באמצעות אוניות סחר ספרדיות ששטו בין מנילה שבפיליפינים לאקפולקו שבמקסיקו. הקשר בין ספרד לניו זילנד (שהפכה במהרה לחלק מן האימפריה הבריטית) נחלש לאחר מלחמת ארצות הברית–ספרד וויתורה של ספרד על גואם והפיליפינים לטובת ארצות הברית בשנת 1898. במהלך מלחמת האזרחים בספרד לחמו מתנדבים ניו זילנדים לצד הכוחות הרפובליקניים. למעלה מ-30 ניו זילנדים הצטרפו למלחמה, וחמישה מהם נהרגו. מבחינה רשמית, ממשלת ניו זילנד הייתה נייטרלית במלחמה.

היחסים הדיפלומטיים בין ניו זילנד וספרד נוסדו רשמית ב-28 במרץ 1969. ניו זילנד פתחה שגרירות במדריד ב-1992, ואילו ספרד פתחה רשמית שגרירות בוולינגטון ב-2006 אשר נחנכה בשנת 2009 על ידי חואן קרלוס הראשון, מלך ספרד. שתי המדינות לחמו ביחד לצד נאט"ו במלחמת אפגניסטן.

ראשי הממשלה הניו זילנדיים ג'ים בולגר והלן קלארק ביקרו בספרד בשנת 1992 ו-2007 בהתאמה. חואן קרלוס הראשון, מלך ספרד ביקר בניו זילנד פעמיים; בשנת 1988 ו-2009. באותה השנה ביקר גם בנו פליפה השישי, מלך ספרד.

== סחר ==
בשנת 2014, סך כל הסחר בין ניו זילנד וספרד הסתכם בכ-723,000,000$. היצוא של ניו זילנד לספרד כולל: פירות, דגים קפואים ובשר כבשים. הייצוא הספרדי לניו זילנד כולל: רכבות חשמליות, כלי רכב מנועיים ומכונות קמעונאיות.

== קישורים חיצוניים ==
רוזוויל

רוזוויל (באנגלית: Roseville) היא עיר בקליפורניה, ארצות הברית, בצפון-מזרח המטרופולין של סקרמנטו. נכון לשנת 2020, התגוררו בעיר 147,773 תושבים, נתון הממקם את העיר מבחינת גודל אוכלוסייה במקום ה-47 בקליפורניה וה-203 בארצות הברית.

== היסטוריה ==
ההתיישבות באזור החלה באמצע המאה ה-19. בשנת 1864 פותחו קווי רכבת. ההתיישבות הוכרזה כעיר בשנת 1909. בשנת 1929 התגוררו בעיר כ-6,400 תושבים. האוכלוסייה צמחה באופן משמעותי החל משנות ה-80 של המאה ה-20 ועד היום.

== דמוגרפיה ==
לפי מפקד האוכלוסין משנת 2010 התגוררו ברוזוויל כ-118,788 תושבים בכ-45,000 משקי בית.

הרכב האוכלוסייה מבחינה 'גזעית':
* 94,199 (79.3%) לבנים
* 10,026 (8.4%) אסיאתיים (3.1% פיליפינים, 2% הודים, 1% סינים, 0.6% יפנים, 0.6% וייטנאמים, 0.5% קוריאנים, 0.8% אחרים)
* 2,329 (2%) אפרו-אמריקאים
* 885 (0.7%) אינדיאנים
* 5,443 (4.6%) מגזעים אחרים
* 5,916 (5.0%) משני גזעים או יותר (אם כי לא ברור באיזה מובן 'אסיאתי' או 'לבן' הוא טהור גזע).

== כלכלה ==
המעסיקים המרכזיים ברוזוויל הם קייזר פרמננטה, היולט פקארד, יוניון פסיפיק ווולמארט. מרכיב משמעותי בכלכלה הוא הסחר המתקיים במרכזי קניות הרבים שיש בעיר.

== קישורים חיצוניים ==

* 
* 

קטגוריה:קליפורניה: ערים
קטגוריה:יישובים שהוקמו ב-1909